*Kad se male ruke slože, otpad nestati može*

*Cilj ovog ekološkog projekta je edukacija osnovnoškolske djece o važnosti i različitim načinima recikliranja otpada. Financiran je sredstvima Zagrebačke županije, a proveden u suradnji Kluba žena Pokupsko i OŠ Pokupsko.*

Projekt je realiziran u osnovnoj školi Pokupsko s učenicima nižih razreda u prvom polugodištu 2019./2020. školske godine. Učenici su u školu donosili otpad (papir, plastiku i staklo), razvrstavali ga te odlagali u za to predviđenu ambalažu. Tako odvojen otpad je izvagan i deponiran na općinsko reciklažno dvorište.

 U okviru projekta realizirane su i tri radionice za djecu posvećene kreativnom recikliranju, a učenicima su u pomoć priskočili učitelji koji su itekako vrijedno prionuli pretvaranju otpada u ukrasne i uporabne predmete i predstavnice Kluba žena Pokupsko.

Svakoj radionici prethodila je akcija prikupljanja otpadnog materijala kojim se radilo na toj radionici, a čepovi s plastičnih boca su odvojeni s obzirom da učenici 2.razreda već dvije godine marljivo sakupljaju plastične čepove za pomoć djeci oboljelih od leukemije i limfoma u sklopu akcije „Plastičnim čepovima do skupih lijekova“.

Kreativne radionice:

Izrada košarica od staroga papira (*29. 10. 2019. PAPIR)*

Izrada božićnih lanterni (*5. 11. 2019. STAKLO)*

Izrada ukrasa za bor (*3. 12. 2019. PLASTIKA)*

Dječji su radovi bili izloženi u školi i otvoreni za javnost.

S obzirom da su svi učenici koji su sudjelovali u projektu marljivo prikupljali, razvrstavali i izrađivali korisne predmete, svi su i nagrađeni izletom u Park prirode Žumberak - Samoborsko gorje i svima su podijeljene majice koje krasi maskota Projekta, a koju je osmislila je i nacrtala Lea Sučec, učenica 3. razreda OŠ Pokupsko.

Projekt je predstavljen i u edukativnoj dječjoj emisiji "Mala djeca, velike misli" na temu "ekologija" u realizaciji učiteljice Jasminke Podlejan.

<https://www.radio-banovina.hr/mala-djeca-velike-misli-tema-ekolozi/>

Projekt je doprinos podizanju svijesti o recikliranju, ispravnim načinima recikliranja te pretvaranju otpada u ukrasne i uporabne predmete.

Letak koji opisuje projekt „Kad se male ruke slože, otpad nestati može“ moguće je pogledati i u digitalnom obliku na Školskoj ISSUU platformi gdje se nalazi i školski časopis Lajdica.

https://issuu.com/ospokupsko/docs/letak\_sme\_ko2\_\_1\_